39 



tribuit, quaeque illud fere undique obducunt, sicuti ex anatome Hypogaeae Solenis 

 Strigilati liquebit, musculo adductori superiori, atque pallio potissimum prospi- 

 cit in surculos innumeros crebro diremta, inter quos eminent bini trunci, qui 

 ex ipsa hac, atque illac seorsim proficiscentes, universum pallii limbum circum- 

 dant, ipsique surculos plurimos identidem tribuunt,ad retis formam inter se coe- 

 untes , atque universam ejus faciem occupantes , prout ex anatome Chimaerae 

 Pinnarum luculentissime adparebit. Aorta inferior , super dorsum Mollusci ex- 

 currens , atque hepati in primis ramos plurimos , atque magnos tribuens , cunctas 

 abdominis, pedisque partes , nec non ingentem branchiarum compagem permeat 

 undequaque.Utraque Aorta a corde recedens, rectum intestinum, cordis cavita- 

 tem libere permeans, in se includit; adeo ut sanguis inter intestini, atque arte- 

 riae parietes excurrere cogatur, donec illo utrinque ex hujusmodi repagulis li- 

 berato, hinc in trachaeae cavitatem, illiric in abdomen se se immittit. Mirabilis 

 Naturae finis in partibus hisce hac ratione disponendis non alius esse videtur , 

 quam facilis foecum expulsio; quae profecto ab intestino recto extra musculo- 

 rum abdominalium actionem locato , atque in longum producto , aegre promo- 

 veretur, nisi novus vigor a perenni cordis contractione jugiter accederet. 



Hic autem profiteri juvabit in tot tantisque injectionibus in vasa sanguifera 

 horum animantium a nobis peractis, hydrargyrum ab arteriis in venas, vel a ve- 

 nis in arterias numquam permanasse, quamvis (praesertim in branchiis) surcu- 

 los capillares exilissimos liberrime permearit . Mirum etiam hydrargyrum ipsum 

 in arterias injectum animantis adhuc vivi, non solum ipsarum truncos, sed mi- 

 nimos etiam surculos in plerisque, libere permeasse, quin vel minimum ejus pro- 

 gressus intercluderetur ! Nonne hinc praestantissimus Rosa pro arteriarum vacuita- 

 te adstruenda in vivo animalinovum strenuumque argumentum desumere posset? 



Ne rem pulcherrimam noc loco transilire videamur animadvertere oportet, 

 Aortam inferiorem, a corde continuo recedentem, ramum tribuere musculo ad- 

 ductori superiori , qui in ipsius crassitiem se se immittens , ad lacteam cisternam 

 tendit. Et revera injectione in ipsum facta, tota cisterna praedicta extemplo tur- 

 gescere videtur , unde hydrargyrum, tamquam e fonte manans , universos permeat 

 vasorum lactiferorum surculos; qui hinc abeunt ad branchias, juxta vasorum 

 branchialiumdirectionemexcurrentes, illinc vero, super musculum adductorem 

 in primis multifariam diremti, exinde supra pallium undequaque producti, ser- 

 pentino veluti cursu vasa sanguifera inibi locata comitantur. Porro suspicari o- 

 portet aditum a praedicto Aortae trunco in cisternam lactiferam haud libere pa- 

 tere, quum injectum fluidum notabili egeat impulsu, ut illuc transvehatur. Un- 



